 BAADA ya timu ya Yanga kurejea kutoka Rwanda kucheza na Rayon Sports katika mchezo wa Kombe la Shirikisho barani Afrika na kufungwa bao 1-0 uongozi wa timu hiyo umesema wamerejesha makali kwenye ligi kuu ili waweze kukata tiketi ya kushiriki mashindano ya kimataifa.Akizungumza jana Mwenyekiti wa Mashindano Hussein Nyika alisema wamejiwekea mikakati mipya ya kuweza kufanya vizuri ikiwemo kupata ushindi katika kila mchezo ili wapata nafasi ya kushiriki michuano ya kimataifa. “Tumemaliza mechi za kimataifa na sasa nguvu tunaelekeza katika ligi kuu ili tupate ubingwa tuweze kukata tiketi ya kucheza tena kimataifa,” alisema Nyika.Alisema ratiba yao ilikuwa ni kucheza na Mwadui ila kwa kuwa ratiba ya ligi imesimama wanasubiri maamuzi ya kocha na wachezaji walioitwa timu ya Taifa wamekwenda kambini ila hawa ambao hawajaitwa wamepewa mapumziko ya siku moja. Baada ya kurudi kambini watajiandaa na mechi ya kirafiki dhidi ya Singida United unaotarajiwa kuchezwa mkoani Kigoma.